Rezultati nogometne reprezentacije Bosne i Hercegovine u kvalifikacijama za Evropsko prvenstvo
Nogometna reprezentacija Bosne i Hercegovine je u svojoj dosadašnjoj historiji nastupila pet puta u kvalifikacijama za Evropsko prvenstvo u nogometu i nije uspjela ostvariti plasman na prvenstvo. Ostvarenju tog cilja Bosna i Hercegovina je najbliže bila u kvalifikacijama za Evropsko prvenstvo 2004. igranog u Portugalu. U posljednjoj utakmici kvalifikacija na Koševu Bosna i Hercegovina je odigrala neriješeno protiv Danske te takmičenje završila na četvrtom mjestu u grupi. Pobjedom u toj utakmici Bosna i Hercegovina bi kao prvoplasirana reprezentacija obezbjedila direktan plasman na prvenstvo. Također, Bosna i Hercegovina je u kvalifikacijama za Evropsko prvenstvo 2012. ostvarila zapažen rezultat osvojivši drugo mjesto u grupi te na taj način obezbjedila učešće u baražu. Međutim, Portugal je bio uspješniji te sveukupnim rezultatom 6-2 obezbjedio plasmana na prvenstvo. U Kvalifikacijama za Evropsko prvenstvo 2016. Bosna i Hercegovina je kao trećeplasirana ekipa u grupi i ovog puta ostvarila učešće u baražu. Sveukupnim rezultatom 1-3 Irska je bila uspješnija.